b'\n_START_ARTICLE_\nRosia\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa rosia\xc3\xafta \xc3\xa9s un \xc3\xb2xid de f\xc3\xb3rmula qu\xc3\xadmica PbSb5+_NEWLINE_2O\xe2\x82\x86. Cristal\xc2\xb7litza en el sistema trigonal en forma de cristalls plans, tabulars, hexagonals, amb grans {0001}, modificats per {0111} i {hkij}, que mesuren fins a 0.3 mm i estan agrupats en agregats. La seva duresa a l\'escala de Mohs \xc3\xa9s 5,5. _NEWLINE_Segons la classificaci\xc3\xb3 de Nickel-Strunz, la rosia\xc3\xafta pertany a "04.DH: \xc3\x92xids amb proporci\xc3\xb3 Metall:Oxigen = 1:2 i similars, amb cations grans (+- mida mitjana); plans que comparteixen costats d\'oct\xc3\xa0edres" juntament amb els seg\xc3\xbcents minerals: brannerita, ortobrannerita, thorutita, kassita, lucasita-(Ce), bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estanomicrolita, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmore\xc3\xafta, bismutostibiconita, oxiplumborome\xc3\xafta, monimolita, cuprorome\xc3\xafta, stetefeldtita, estibiconita, zirconolita, liandratita, petscheckita, ingersonita i pittongita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa rosia\xc3\xafta es forma en dip\xc3\xb2sits d\'antimoni en evaporties altament silicificades. La seva localitat tipus \xc3\xa9s la mina Tafone, a Manciano (Prov\xc3\xadncia de Grosseto, Toscana, It\xc3\xa0lia). Tamb\xc3\xa9 ha estat descrita a la mina Clara, a la localitat de Wolfach (Baden-W\xc3\xbcrttemberg, Alemanya); a la mina La Amorosa, a Vilafermosa (Castell\xc3\xb3, Espanya); a Likas k\xc5\x91 (Fej\xc3\xa9r, Hongria); altres indrets d\'It\xc3\xa0lia i la mina Bwich, a la localitat de Deganwy (Gal\xc2\xb7les, Regne Unit)._NEWLINE_Sol trobar-se associada a altres minerals com: valentinita, tripuhyita i bindheimita.'